รู้สึกว่าตัวเองร้องไห้ง่ายและร้องไห้บ่อยมากเลยค่ะพอได้ยินคำพูดที่คนรอบข้างว่าให้เรานิดเดียวก็ร้องพอนึกถึงคำพูดหรือเหตุการณ์ที่เคยทำให้เราร้องไห้เราก็จะร้องอีกค่ะแล้วเราก็จะเป็นแบบนี้ซ้ำๆบางครั้งก็มีทำร้ายร่างกายตัวเองเริ่มเป็นแบบนี้ตั้งแต่ต้นปีที่แล้วเราไม่อยากอยู่ตรงนี้ไม่อยากเป็นแบบนี้เลยค่ะเราพยายามทำอะไรที่เราชอบเพื่อให้มีความสุขแต่มันก็รู้สึกว่าเราทำได้แป๊ปเดียวต้องทำยังไงถึงจะดีขึ้นคะ
สวัสดีค่ะ อาการร้องไห้ง่ายและร้องไห้บ่อยๆ เป็นซ้ำๆดังกล่าวมา อาจจะเกิดจาก ความผิดปกติของอารมณ์หรือบุคลิกภาพ หรือเป็นลักษณะประจำตัวที่เก็บตัว เก็บกดอยู่แล้ว ไม่ได้มีโรคซึมเศร้าก็ได้เช่นกัน หรือหากเพิ่งมาเป็นไม่นานมานี้ มีอาการหดหู่มากขึ้นอย่างผิดปกติ ทำให้มีผลกระทบต่อการไปเรียนหรือไปเข้าสังคม ร่วมกับมีพฤติกรรมการกินการนอนที่เปลี่ยนแปลงไป ทำอะไรที่เคยชอบทำก็ไม่สนุก มีความคิดอยากฆ่าตัวตายร่วมด้วย และเป็นมาต่อเนื่องเกิน 2 สัปดาห์ไม่มีช่วงที่ดีขึ้น อาจจะเข้าข่ายเป็นโรคซึมเศร้าได้จากที่กล่าวมา อาจจะยังบอกจากได้ยาก ควรได้รับการประเมินสุขภาพจิตจากแพทย์โดยละเอียดด้วย อาการง่ายๆที่อาจบ่งบอกว่าเข้าข่ายซึมเศร้า เช่นเคยทำอะไรที่เคยชอบทำก็ไม่สนุก หรืออาจมีความคิดอยากทำร้ายตนเอง หากมีอาการเหล่านี้ควรรีบไปพบแพทย์ ในเบื้องต้น พยายามพูดคุยระบายอารมณ์ ความรู้สึก และปัญหาที่มีออกมากับผู้ที่ไว้ใจได้ หากสิ่งที่ชอบทำเพื่อเบี่ยงเบนความสนใจ